Gang-of-Four tervezési minták 3

# Singleton (Creational pattern)

* Biztosítja, hogy egy osztályból csak egy példányt lehessen létrehozni és ehhez az egy példányhoz globális hozzáférést biztosít.
* **Probléma**
  + Van egy objektumunk és egy idő után feltűnik, hogy ugyanazt az objektumot használtuk.
  + Globális változók lehet tárolnak fontos dolgokat, de mégis felül lehet írni kívülről.
* **Megoldás**
  + Legyen az osztály felelőssége, hogy csak egy példányt lehessen belőle létrehozni.
  + Biztosítson hozzáférést ehhez az egy példányhoz.
  + Az Instance osztály-művelet (statikus) meghívásával lehet példányt létrehozni, illetve az egyetlen példányt elérni.
* **Az Instance**
  + Mindig ugyanazt az objektumot adja vissza.
  + C# esetén property-vel célszerű: Singleton.Instance
* A Singleton konstruktora protected láthatóságú.
  + Ez garantálja, hogy csak a statikus Instance metódushíváson keresztül lehessen példányt létrehozni.

## Singleton használati esetek

* Ha egy osztálynak csak egyetlen példánya kell, hogy legyen, ami minden kliens számára elérhető. (Pl.: egyetlen adatbázis-objektum, amit a program különböző részei megosztanak.)
* Szigorúbb ellenőrzésre van szüksége a globális változók felett.

## Singleton implementálása

1. Privát statikus mező létrehozása az osztályban a singleton példány tárolására.
2. Nyilvános statikus létrehozási metódus deklarálása a singleton példány kinyeréséhez.
3. A statikus metóduson belül inicializálás végrehajtása.
   1. Első híváskor az új objektum létrehozása és statikus mezőbe helyezése.
   2. A metódusnak minden további híváskor mindig ezt a példányt kell visszaadnia.
4. Az osztály konstruktora legyen privát.
   1. Az osztály statikus metódusa továbbra is képes lesz meghívni a konstruktort, de a többi objektum nem.

## Singleton előnyei és hátrányai

* **Előnyei**
  + Egyetlen példánya van az osztálynak, globális pontot biztosít ehhez a példányhoz.
  + A singleton objektum csak akkor inicializálódik, amikor először kérjük.
* **Hátrányai**
  + Speciális kezelést igényel többszálas környezetben, hogy több szál ne hozzon létre többször egy singleton objektumot.
  + Nehezíti a Unit tesztelést, mock objektum előállítása nehézkes. Konstruktor privát.

# Prototype (Creational pattern)

* A prototípus alapján új objektumpéldányok készítése.
* Minden objektum támogatja (Object osztály művelete)
  + Shallow copy
* Igazi, publikus, mély másolatot végző klónozáshoz implementálható az ICloneable interfész
  + Deep copy
* **Probléma**
  + Átakarunk másolni minden egyes objektumot, de lehetnek olyan mezők, amik privátok, nem láthatóak kívülről.
  + Másik probléma, hogy mivel a duplikátum létrehozásához ismerni kell az objektum osztályát, a kód függővé válik az osztálytól.
* **Megoldás**
  + Létrehozunk egy interfészt, ami az összes objektumnak elérhető.
  + Ezáltal lehet klónozni, ami egy Clone metódus.
  + A metódus létrehoz egy objektumot az aktuális osztályból és a régi objektum összes mezőértékét átviszi az új objektumba. (Így már a privát mezők is másolhatóak.)
  + **Azaz objektum, ami támogatja a klónozást, azt hívjuk prototype-nak.**

## Prototype használjuk, ha

* Egy rendszernek függetlennek kell lennie a létrehozandó objektumok típusától.
* Ha a példányosítandó osztályok futási időben határozhatók meg.
* Ha nem akarunk nagy párhuzamos osztályhierarchiákat.
* Amikor az objektumok felparaméterezése körülményes és könnyebb egy prototípust inicializálni, majd azt átmásolni.

## Prototype implementálása

1. Prototype interfész létrehozása, amiben van egy Clone metódus vagy interfész nélkül.
2. A prototype osztálynak lennie kell egy alternatív konstruktornak, ami elfogadja az adott osztály egy objektumát.
   1. A konstruktornak az átadott objektumból az osztályban definiált összes mező értékét át kell másolnia az újonnan létrehozott példányba.
   2. Ha egy alosztályt változtatunk, akkor meg kell hívnunk a szülő konstruktort, hogy az ősosztályt kezelje a privát mezők klónozását.
3. Clone metódus felülírása new operátorral, ezáltal új logikát adhatunk neki.

## Prototype előnyök és hátrányok

* **Előnyök**
  + Objektumok hozzáadása és elvétele futási időben
  + Új, változó struktúrájú objektumok létrehozása
  + Redukált származtatás, kevesebb alosztály
* **Hátrányok**
  + Minden egyes prototípusnak implementálnia kell a Clone() függvényt, ami bonyolult lehet.

# Builder (Creational pattern)

* Lehetővé teszi az összetett objektumok lépésről-lépésre történő létrehozását.
* **Probléma**
  + Van egy összetett objektum, ami számos mezőt és egymásba ágyazott objektumot tartalmaz, ami inicializálást igényel.
  + Egy ilyen inicializálási kód általában sok paramétert tartalmazó konstruktorban van elrejtve vagy még rosszabb, ha a kliens kódban vannak szétszórva.
  + **Túl bonyolulttá teheti a programot, ha egy objektum minden lehetséges konfigurációjára létrehoz egy alosztályt.**
  + **Túl sok paramétere van a konstruktornak, ez így nagyon csúnya.** (Lehet a paraméterek egy része nem is kell.)
* **Megoldás**
  + Az objektum létrehozásának kódját ne a saját osztályába rakjuk bele, hanem helyezzük át egy builder objektumba.

## Builder használati esetek

* Telescoping konstruktoroktól mentesség (pl.: Egy konstruktor egy paraméternek, másik konstruktor másik paraméternek, stb.)
* Objektum felépítése lépésről-lépésre.

## Builder implementálása

1. Határozzuk meg a builder lépéseit. (Pl.: Hogyan építsünk fel egy objektumot)
2. Base builder interfész kialakítása.
3. Builder osztály létrehozása, ami implementálja a builder interfészt.
4. Director osztály lérehozása.
   1. Különböző metódusokat tartalmazhat az objektumok létrehozására.
5. Kliens kód használja a builder és a director objektumokat.
   1. Először a builder objektumot át kell adni a director-nak konstruktoron keresztül paraméterként.
   2. Innentől kezdve a director használja a builder-t.
6. Builder eredmény akkor születik a director-ból, ha minden elem ugyanazt az interfészt használja.
   1. Ellenkező esetben a kliensnek az eredményt a builder-től kell lekérnie.

## Builder előnyök és hátrányok

* **Előnyök**
  + Lépésről-lépésre való „építkezés”/building.
  + Single Responsibility elv-et követi.
  + Komplex kód elkülönítése a business logic-tól.
* **Hátrányok**
  + A kód komplexitása növekszik, mivel több új osztály létrehozását igényli.

# Iterator (Behavioral pattern)

* Szekvenciális hozzáférést biztosít egy összetett (pl.: lista) objektum elemeihez anélkül, hogy annak belső reprezentációját felfedné.
* **Probléma**
  + Legyen bármilyen gyűjteményünk ezeket szeretnénk egy bejárható interfészen keresztül elérni.
* **Megoldás**
  + Adatszerkezeten implementáljuk az IEnumerable<T> és egy külső bejáró osztályon az IEnumerator<T> interfészt. Előírja ezeket a metódusokat:
    - **void Reset():** Gyűjtemény elejére visszaállás
    - **bool MoveNext():** Következő elemre lépés
    - **T Current:** Visszaadja az aktuális elemet.

## Iterator használjuk, ha

* Úgy szeretnénk hozzáférni egy objektum tartalmazott objektumaihoz, hogy nem akarjuk felfedni a belső működését.
* Többféle hozzáférést szeretnénk biztosítani a tartalmazott objektumokhoz.
* Egy időben több, egymástól független hozzáférést szeretnénk a lista elemeihez.
* Különböző tartalmazott struktúrákhoz szeretnénk hozzáférni hasonló interfésszel.

## Iterator előnyök és hátrányok

* **Előnyök**
  + Single Responsibility elv és Open/Closed elv
* **Hátrányok**
  + Iterator nem biztos, hogy olyan hatékony, mint egyes gyűjtemények elemeinek közvetlen végigjárása.

# Chain of Responsibility (Behavioral pattern)

* Az üzenet vagy kérés küldőjét függetleníti a kezelő objektum(ok)tól.
* **Probléma**
  + Validálások szekvenciálisan hajtódnak végre.
  + Egy idő után bonyolulttá, átláthatatlanná válik a kód a sok validáció miatt.
    - Esetleges duplikációk is felmerülhetnek, mert lehet kell egy másik validáció miatt.
* **Megoldás**
  + Önálló objektumokká, handlerekké (handlers) alakítunk át.
  + Egy ellenőrzés egy metódus, paraméterként adunk át adatokat.
  + A handlereket láncba kell kapcsolni.
    - Minden összekapcsolt handler rendelkezik egy mezővel, ami a lánc következő handerre való hivatkozást tárolja.
  + A kérés feldolgozása mellett a handlerek továbbítják a kérést a láncban.
    - A kérés addig halad a láncban, amíg az összes handler fel nem tudja dolgozni azt.
  + A handler dönthet úgy, hogy nem továbbítja a kérést a láncba és ezzel leállítja a további feldolgozást.

## Chain of Responsibility implementálása

1. Handler interfész deklarálása és a kérések kezelésére szolgáló metódus leírása.
2. A handlerekben található kódok kiküszöbölése érdekében érdemes létrehozni egy absztrakt alap kezelő osztályt, ami a handler interfészből származik.
   1. Kell egy mező, ami rámutat a következő handler-re.
   2. Ha a láncokat futásidőben módosítani akarjuk, akkor a referencia mező értékének megváltoztatására egy setter-t kell definiálni.
3. Egyenként hozzunk létre handler alosztályokat és a handler metódusokat valósítsuk meg.
   1. Minden handler-nek két döntést kell hoznia, amikor egy kérést fogad:
      1. Feldolgozza-e a kérést vagy továbbítja-e a kérést a láncban.
4. A kliens saját maga állíthat össze láncokat vagy más objektumoktól kaphat előre elkészített láncokat.
5. A kliens bármelyik handlert elindíthatja.
   1. A kérés addig halad végig a láncon, amíg valamelyik kezelő el nem utasítja a továbbküldést vagy amíg a lánc végére nem ér.
6. Kliensnek kész kell állnia ezekre:
   1. Egyetlen elem a láncban.
   2. Előfordulhat, hogy egyes kérések nem érik el a lánc végét.
   3. Kezeletlenül értek a lánc végére.

## Chain of Responsibility használjuk, ha

* Több, mint egy objektum kezelhet le egy kérést és a kérést kezelő példány alapból nem ismert, automatikusan kell megállapítani, hogy melyik objektum lesz az.
* Egy kérést objektumok egy csoportjából egy objektumnak akarjuk címezni, a fogadó konkrét megnevezése nélkül.
* Egy kérést lekezelő objektumok csoportja dinamikusan jelölhető ki.

## Chain of Responsibility előnyök és hátrányok

* **Előnyök**
  + Kérések kezelésének sorrendje szabályozható.
  + Single Responsibility elv, Open/Closed elv
* **Hátrány**
  + Néhány kérés kezeletlenül maradhat

# Visitor (Behavioral pattern)

* Lehetővé teszi, hogy az algoritmusokat elválasszuk azoktól az objektumoktól, amiken azok működnek.
* **Probléma**
  + Hívó és hívott szétválasztása.
  + Hívó tudhat a hívottról, de fordítva tilos.
  + A hívott dönthessen róla, hogy lehet-e vele dolgozni éppen.
* **Megoldás**
  + Interfészeken át érjék el egymást.
  + Hívottnak legyen Accept() metódusa
  + Hívónak legyen Visit() metódusa
  + A hívott az Accept() metódusban döntést hoz és egyben meghívja a hívó Visit metódusát.

## Visitor használjuk, ha

* Ha egy komplex objektumstruktúra (például object tree) összes elemén végre kell hajtani egy műveletet.
* Kiegészítő viselkedések üzleti logikájának (business logic) „tisztítására”.
* Ha egy behavior-nak csak az osztályhierarchia egyes osztályaiban van értelme, de más osztályokban nincs.

## Visitor implementálása

1. Visitor interfész deklarálása „visiting” metódusokkal.
2. Element interfészének deklarálása.
   1. Ha egy meglévő elemosztály-hierarchiával dolgozunk, adjuk hozzá a hierarchia alaposztályához az absztrakt Accept() metódust.
   2. Ennek a metódusnak argumentumként egy látogató objektumot kell elfogadnia.
3. Accept() metódusok végrehajtása.
   1. Ezeknek a metódusoknak át kell irányítaniuk a hívást a bejövő visitor objektum metódusára, ami megfelel az aktuális elem osztályának.
4. A visitor-oknak ismerniük kell a Visit() metódusok paramétertípusaiként hivatkozott összes konkrét elemosztályát.
5. Minden olyan behavior-höz, ami nem valósítható meg az elemhierarchián belül, akkor hozzon létre egy új konkrét visitor osztályt és meg kell valósítani az összes visit metódust.
6. A kliensnek visitor objektumokat kell létrehoznia és azokat az accept (elfogadó) metódusokon keresztül átadni az elemekbe.

## Visitor előnyök és hátrányok

* **Előnyök**
  + Open/Closed elv
  + Single Responsibility elv
* **Hátrányok**
  + Minden alkalommal frissíteni kell az összes visitor-t, amikor egy osztály hozzáadódik az elemhierarchiához vagy eltávolításra kerül belőle.
  + Előfordulnak, hogy a visitor-ok nem rendelkeznek a szükséges hozzáféréssel azon elemek privát mezőihez és metódusaihoz, amikkel dolgozniuk kell.